Non sastra4. Ngrungokake Crita Pengalaman1. Ngrungokake (Mendengarkan) : Wacan CerkakCerkak yaiku gancaran sing cekak ora luwih saka 10.000 tembung. Kira-kira 3-10 kaca/halaman.Bab-bab sing kudu dimangerteni kanggo nyinau crita cekak :1. Gagasan Penting2. Alur3. Paraga4. Setting/ latar5. Amanat6. Gaya BahasaCrita cekak ing ngisor iki wacanen kanthi premati !SKETSA UNGU ing PONCOT LANGITTiara crita menawa pacare pirang-pirang. Embuh, apa karepe apa kok crita ngono. Aku ora peduli karo critane. Aku kepengin entuk wangsulan gumathok saka dheweke.”Aku durung bisa mangsuli saiki, Mas.””Banjur kapan?” rasane aku selak ora sabar.”Wangsulanku tanggal siji taun ngarep. Piye, sabar ngenteni apa ora ?””Yen mangsuli saiki wae geneya ta?””Ya durung bisa, rak kudu mikir-mikir dhisik.””Mbok saiki wae, karuan olehku siap-siap. Aku bisa nampa kok, wangsulanmu iku kepriye wae. Nadyan mengko bisa uga nglarani atiku.”Tiara mesem. Dheweke ora wangsulan. Malah njiwit tanganku, banjur lendhetan ing dhadhaku. Ah, seneng rasane yen lagi cecaketan karo dheweke ngene iki. Tentrem, lan uku kepengin swasa sing kaya ngene iki kanggo selawase.Angen-angenku terus nglambrang mbayangake yen sesuk urip bebrayan karo Tiara. Duwe omah cilik sing asri, dikubengi taman kebak kembang pacar sore. Ing mburi ana blumbangane cilik. Bening banyune, ing njerone ana iwak emase padha gegojekan.”Upama duwe anak, pilih lanang apa wadon?” swarane Tiara mbuyarake angen-angenku.Tembunge iku mau apa temenan? Kok mara-mara nakokake bab anak? Mangsuli pitakonku sing ndhisik wae durung kok saiki takon bab anak. Apa dheweke sengaja arep menehi pangarep-arep?”Lanang apa wadon padha wae.””Nglairke pisan wae, nanging kembar ya Mas?””Manut. Sing nglakoni sliramu. Aku rak mung sponsore.”Tanganku ngrangkul Tiara, dak kekep ing dhadhaku. Ing batin aku ndedonga muga kaendahan iki ora bakal sirna salawase.Sasuwene setaun pangarep-arepku tansah tuwuh subur. Wiji katresnan ing kalbuku tansaya ngrembaka.